Nordisk Råd kræver at alle får adgang til at se de nordiske tv-kanaler.

Norden skal være én geografisk zone når det kommer til TV.

Alle i indbyggere i Norden skal frit kunne se tv-signalerne fra de øvrige nordiske lande. Det skriver Berlingske Business.

Annonce:



Det kom frem på Nordisk Råds session i Helsinki i denne uge. Rådet vil have undersøgt hvordan geoblokering afskaffes for de nordiske kanaler, så indholdet frit kan flyde i hele Norden.

Det er den store succes for tv-serien Skam hos NRK, som oplevede at blive blokeret for seere udenfor Norge pga. rettigheder, der har åbnet øjnene for udfordringerne på området. Her ville NRK gerne dele Skam på streaming med seere i andre nordiske lande, men måtte ikke.

Målet er at vi i Norden kommer tættere på hinanden og bedre til at forstå hinandens sprog, hvis vi på den måde har adgang til at se hinandens tv-kanaler.

Nordisk Råd vil sikre at rettighedshaverne får betaling for det større publikum.